Sade

Sade – britų muzikos grupė iš Londono, susiformavusi 1982 m. Grupės muzikinį stilių sudaro soul, R&B, džiazo lengvojo roko ir fank elementų mišinys. Iš viso grupė yra išleidusi šešis studijinius albumus ir visame pasaulyje pardavusi per 75 milijonus įrašų. Grupė pasivadino vokalistės Sade Adu vardu.

Grupės debiutinis albumas „Diamond Life“, išleistas 1984 m. Jungtinėje Karalystėje pagal pardavimus pasiekė 2-ąją vietą, kai buvo parduota jo 1,2 mln. kopijų. Be to, albumas pelnė „Brit Award“ apdovanojimą už geriausią britišką albumą 1985 m. Pažymėtina, jog albumas populiarumo sulaukė kone visame pasaulyje, kai kuriose šalyse užimdamas 1-ą vietą pagal pardavimus, įskaitant ir patekimą į Top 10 Jungtinėse Amerikos Valstijose. 1985 metų gale grupė išleido savo antrąjį darbą – albumą „Promise“, kuris sugebėjo šoktelėti į pirmąsias pardavimų vietas tiek JAV, tiek Jungtinėje Karalystėje.Whitburn, Joel (2006). The Billboard Book of Top 40 Hits. Billboard Books Pastarojoje albumas įvertintas dukart platininiu. 1986 m. Sade laimėjo Grammy apdovanojimą kaip geriausi nauji atlikėjai."And The GRAMMY Went To ... Sade" Grammy.com. Grupės penktasis studijinis albumas „Lovers Rock“, išleistas 2000 metais, laimėjo Grammy už geriausią pop vokalo albumą. O šeštasis albumas „Soldier of Love“ (2010) užėmė 4-tą vietą Jungtinėje Karalystėje ir 1-ą vietą JAV pagal pardavimų skaičius."Sade's 'Soldier' Sizzles At No. 1 With 502,000" Billboard.  2011 m. grupė laimėjo savo ketvirtąjį Grammy apdovanojimą už geriausią R&B pasirodymą duetu arba grupėje su vokalais.

 Grupės nariai 
Dabartiniai nariai
 Sade Adu – vokalas, dainų žodžiai, dainų autorė
 Paul Denman – bosinė gitara, dainų autorius
 Andrew Hale – klavišiniai, dainų autorius
 Stuart Matthewman – gitara, saksofonas, dainų autorius

Buvę nariai
 Paul Anthony Cook – būgnininkas, dainų autorius
 Dave Early – būgnininkas

 Diskografija 
 Diamond Life (1984)
 Promise (1985)
 Stronger Than Pride (1988)
 Love Deluxe (1992)
 Lovers Rock (2000)
 Soldier of Love (2010)

 Nuorodos 



 Šaltiniai 

Kategorija:Jungtinės Karalystės atlikėjai